CELEX: 52020DP0207
Language: sk
Date: 2020-09-15 00:00:00
Title: Rozhodnutie Európskeho parlamentu z 15. septembra 2020 o návrhu na vymenovanie predsedu výboru pre dohľad nad centrálnymi protistranami Európskeho orgánu pre cenné papiere a trhy (N9-0041/2020 – C9-0276/2020 – 2020/0906(NLE))

22.9.2021   
            
            
               SK
            
            
               Úradný vestník Európskej únie
            
            
               C 385/173
            
         
      P9_TA(2020)0207
      Vymenovanie predsedu výboru pre dohľad nad centrálnymi protistranami
      Rozhodnutie Európskeho parlamentu z 15. septembra 2020 o návrhu na vymenovanie predsedu výboru pre dohľad nad centrálnymi protistranami Európskeho orgánu pre cenné papiere a trhy (N9-0041/2020 – C9-0276/2020 – 2020/0906(NLE))
      (Súhlas)
      (2021/C 385/21)
      
         Európsky parlament,
      
      
                  —
               
               
                  so zreteľom na návrh Rady orgánov dohľadu Európskeho orgánu pre cenné papiere a trhy z 27. augusta 2020 (C9-0276/2020),
               
            
                  —
               
               
                  so zreteľom na článok 41 nariadenia Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (1),
               
            
                  —
               
               
                  so zreteľom na článok 24a ods. 5 nariadenia Európskeho parlamentu a Rady (EÚ) č. 648/2012 zo 4. júla 2012 o mimoburzových derivátoch, centrálnych protistranách a archívoch obchodných údajov (2),
               
            
                  —
               
               
                  so zreteľom na svoje uznesenie zo 14. marca 2019 o rodovej rovnováhe pri navrhovaní kandidátov v oblasti hospodárskych a menových záležitostí EÚ (3),
               
            
                  —
               
               
                  so zreteľom na svoje uznesenie zo 16. januára 2020 o inštitúciách a orgánoch v hospodárskej a menovej únii: predchádzanie konfliktu záujmov po skončení verejnej služby (4),
               
            
                  —
               
               
                  so zreteľom na článok 131 rokovacieho poriadku,
               
            
                  —
               
               
                  so zreteľom na správu Výboru pre hospodárske a menové veci (A9-0152/2020),
               
            
                  A.
               
               
                  keďže 27. augusta 2020 Rada orgánov dohľadu Európskeho orgánu pre cenné papiere a trhy navrhla na základe otvoreného výberového konania, aby bol v súlade s článkom 24a ods. 5 nariadenia (EÚ) č. 648/2012 za predsedu výboru pre dohľad nad centrálnymi protistranami vymenovaný Klaus Löber;
               
            
                  B.
               
               
                  keďže Výbor pre hospodárske a menové veci usporiadal 2. septembra 2020 vypočutie Klausa Löbera, ktorý počas vypočutia predniesol úvodné vyhlásenie a následne odpovedal na otázky členov výboru;
               
            
               
                  1.
               
               
                  udeľuje súhlas s vymenovaním Klausa Löbera za predsedu výboru pre dohľad nad centrálnymi protistranami Európskeho orgánu pre cenné papiere a trhy;
               
            
               
                  2.
               
               
                  poveruje svojho predsedu, aby postúpil toto rozhodnutie Rade, Komisii, Európskemu orgánu pre cenné papiere a trhy a vládam členských štátov.
               
            
         (1)  Ú. v. EÚ L 331, 15.12.2010, s. 84.
      
         (2)  Ú. v. EÚ L 201, 27.7.2012, s. 1.
      
         (3)  Prijaté texty, P8_TA(2019)0211.
      
         (4)  Prijaté texty, P9_TA(2020)0017.